
Neki postači provode većinu vremena u ramazanu gledajući filmove i serije na videima i TV aparatima, i igrajući karte. Koji je ***[propis](https://pitajucene.com/search/Propis/questions/ "Pretraži pitanja o propisima")*** toga?


* 
* 
* 
* 
* 
* 
* 

 
Trošenje vremena na gledanje filmova, serija i igranje igrica u ramazanu

Hvala pripada Allahu.  

Muslimani, bilo to u toku posta ili ne, trebaju se bojati Uzvišenog Allaha po pitanju onog što rade i onog što ne rade, u svakom trenutku. Moraju se kloniti onoga što je Allah zabranio, uglavnom gledanja ogavnih filmova koji prikazuju stvari koje je Allah zabranio kao gole ili polu-gole scene, ili pogrdne programe, ili stvari koje se prikazuju na TV-u koje se suprostavljaju Allahovom zakonu, kao što su slike, pjesme, muzički instrumenti i ideje koje odvode u zabludu. Svaki musliman, bilo da posti ili ne, mora izbjegavati kartanje ili neke druge vrste igara, jer to podrazumijeva prisutnost u zlu i činjenje lošeg, i jer takođe uzrokuje bolest i tvrdoću srca, čini da osoba gleda na Allahove granice olahko i čini mu teškim rađenje stvari koje je Allah naredio, kao što je klanjanje u džematu i druge obaveze, i čineći to upada u mnoge zabranjene stvari. Allah kaže:  

**“Ima ljudi koji kupuju priče za razonodu da bi, ne znajući koliki je to grijeh, s Allahova puta odvodili i da bi ga predmetom za ismijavanje uzimali. Njih čeka sramna ***[kazna](https://pitajucene.com/search/kazna/questions/ "Pretraži pitanja o kaznama")*****. Kad se nekom od njih ajeti Naši kazuju, on oholo glavu okreće, kao da ih nije ni čuo, kao da je gluh – zato mu navijesti patnju nesnosnu.” (Prijevod značenja Lukman, 31:6-7)  

I kaže u suri El-Furkan, opisujući robove Svemilosnog:  

**” i oni koji ne svjedoče lažno, i koji, prolazeći pored onoga što ih se ne tiče, prolaze dostojanstveno.”**(Prijevod značenja El-Furkan, 25:72)  

Lažno svjedočenje (zuur) uključuje svako zlo, i izraz “ne svjedoče” znači da ne prisustvuju mjestima gdje se te stvari dešavaju.  

***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, je rekao: *“Bit će u mom ummetu ljudi koji će dozvolit blud, svilu, alkohol i muzičke instrumente.”*Buharija ga je naveo bez lanca prenosilaca u svom Sahihu. Ono što se misli pod bludom jeste zabranjeni seksualni odnosi, a muzički instrumenti uključuju i pjevanje. Uzvišeni Allah je zabranio muslimanima sve ono što vodi u zabranjene stvari, i bez sumnje gledanje pokvarenih filmova i zla koje se prikazuje na TV-u su od stvari koje vode u ***[haram](https://pitajucene.com/search/haram/questions/ "Pretraži pitanja o haramu")*** ili vode u to da osoba olahko shvati takve stvari i ne odrekne ih se. A samo od Allaha pomoć tražimo.  

Fetava ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***, 4/158.  

**Odgovorio:** Šejh Ibn Baz, rahimehullahu te’ala  

**Izvor:** [http://islamqa.info/en/13956](https://islamqa.info/en/13956)  

Preveo Redžo Muratović – [http://islam-pitanja-i-odgovori.blogspot.com](https://islam-pitanja-i-odgovori.blogspot.com)


